Την έντονη ανησυχία του για την αυξανόμενη τουρκική προκλητικότητα εξέφρασε ο Αλέξης Τσίπρας, αποκαλύπτοντας ότι επί πρωθυπουργίας του «φτάσαμε τρεις φορές κοντά σε θερμό επεισόδιο».

Στη συνέντευξή του στον ΑΝΤ1 και την εκπομπή «Καλημέρα Ελλάδα» με τον Γιώργο Παπαδάκη, ο τέως πρωθυπουργός και πρόεδρος του ΣΥΡΙΖΑ σε ερώτηση αν φοβάται στρατιωτικό επεισόδιο με την Τουρκία είπε:

«Αν σας πω ότι ως πρωθυπουργός δεν φοβόμουν θερμό επεισόδιο θα σας έλεγα ψέματα. Και ψέματα στην πολιτική σε τέτοια θέματα δεν είναι καλό να λέμε. Όταν έχεις μια τέτοια παραβατική συμπεριφορά ακόμα και από ένα ατύχημα μπορεί να προκληθεί και φτάσαμε τρεις φορές κοντά σε θερμό επεισόδιο».